Μείναμε στο δωμάτιο για 3 διανυκτερεύσεις και οι εντυπώσεις μας ήταν μοναδικές! Ο Αλέξανδρος είναι πολύ εξυπηρετικός, όποτε χρειαστήκαμε κάτι επικοινώνησε μαζί μας αμέσως και μας υποδέχτηκε με καλάθι καλωσορίσματος.
Ενώ το check in και το check out ορίζεται για συγκεκριμένες ώρες, η άφιξη μας έγινε πολύ νωρίτερα από την προβλεπόμενη ώρα και την τελευταία ημέρα μας άφησε να κρατήσουμε το δωμάτιο όλη τη μέρα χωρίς κάποια επιβάρυνση.
Το δωμάτιο βρίσκεται σε εξαιρετική τοποθεσία. Είναι μέσα στο κέντρο και απέχει από τις πιο πολυσύχναστες περιοχές τόσο, ώστε να μπορεί κάποιος να μετακινηθεί με τα πόδια. Ακόμα, είναι πολύ κοντά στα Κτελ και στο λιμάνι, ενώ λίγα λεπτά μακριά υπάρχει μεγάλο σούπερ μάρκετ.
Ήταν πολύ καθαρό, ήσυχο, εξοπλισμένο με οτιδήποτε χρειάζεται κάποιος ακόμα και εάν χρειαστεί να μείνει για μεγάλο χρονικό διάστημα. Όλα όσα υπήρχαν μέσα στο δωμάτιο (έπιπλα, κουζινικά σκεύη, συσκευές κλπ) ήταν σε άριστη κατάσταση και καινούρια.
Είναι ένα δωμάτιο που αποτελεί εξαιρετική επιλογή για διαμονή στο κέντρο του Ηρακλείου, τόσο κατά την καλοκαιρινή όσο και κατά τη χειμερινή περίοδο, αφού διαθέτει A/C.
Σίγουρα στο επόμενο μας ταξίδι θα προτιμήσουμε ξανά το ίδιο δωμάτιο.